Ettepanek Nõukogu määrus mis käsitleb mitmekiibiliste integraallülituste ehk MCPde tollimaksuvabastuse kokkuleppe rakendamist, muutes Nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa /* KOM/2006/0061 lõplik - ACC 2006/0017 */





[pic] | EUROOPA ÜHENDUSTE KOMISJON | Brüssel 15.2.2006 KOM(2006) 61 lõplik 2006/0017 (ACC) Ettepanek NÕUKOGU MÄÄRUS mis käsitleb mitmekiibiliste integraallülituste ehk MCPde tollimaksuvabastuse kokkuleppe rakendamist, muutes nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa (komisjoni esitatud) SELETUSKIRI ETTEPANEKU TAUST | 110 | Ettepaneku põhjused ja eesmärgid Mitmekiibilised integraallülitused ehk MCPd (multi-chip integrated circuits ehk multi-chip packages) on suhteliselt uus pooljuhtühenduste liik, mida 1996. aastal, kui Maailma Kaubandusorganisatsiooni infotehnoloogia alase kokkuleppe raames sõlmiti tollimaksust vabastamise tingimusi käsitlev leping, veel ei olnud. Kui mitmekiibilised integraallülitused oleksid eelnimetatud kokkuleppe ettevalmistamise ajal olemas olnud, oleks need tõenäoliselt lisatud asjaomasesse kokkuleppesse nullmääraga toodete hulka. Valitsuste ja valitsusasutuste pooljuhtide teemalise nõupidamise viis liiget – Euroopa Ühendus, keda esindab Euroopa Komisjon, Jaapan, Korea Vabariik, Ameerika Ühendriigid ja Hiina Taibei – on pidanud läbirääkimisi mitmekiibiliste integraallülituste tollimaksuvabastuse kokkuleppe (edaspidi „MCP-kokkulepe”) sõlmimise üle. | 120 | Üldine taust Euroopa Ühenduse nimel sõlmis MCP-kokkuleppe nõukogu oma 21. detsembri 2005. aasta otsusega 2005/964/EÜ. | 130 | Ettepaneku valdkonnas kehtivad õigusnormid Praeguse nõukogu määruse ettepanekuga nähakse ette MCP-kokkuleppe rakendamine, muutes selleks nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa. | 141 | Kooskõla Euroopa Liidu muude põhimõtete ja eesmärkidega Ettepanek peaks kaasa aitama asjaomase Euroopa tootmisharu konkurentsivõime parandamisele. | KONSULTEERIMINE HUVITATUD ISIKUTEGA JA MÕJU HINDAMINE | Konsulteerimine huvitatud isikutega | 219 | Asjaomane Euroopa tootmisharu peab MCP-kokkulepet oluliseks algatuseks Euroopa pooljuhtide tööstuse konkurentsivõime parandamisel. | Ekspertarvamuste kogumine ja kasutamine | 229 | Käesoleva ettepaneku eesmärk on täita ühenduse sõlmitud rahvusvahelist kokkulepet. | 230 | Mõju hindamine Käesoleva ettepaneku puhul ei ole mõju hindamine vajalik. Teisi eeskirju ei rakendata. | ETTEPANEKU ÕIGUSLIK KÜLG | 305 | Kavandatud meetmete kokkuvõte Kavandatud määrusega vähendataks kõigi MCPde suhtes kohaldatavate tollimaksude ja teiste maksude määra nullini. MCP-kokkuleppe jõustumise kuupäev tuleb veel nelja samuti kokkuleppe ratifitseerinud osapoolega kokku leppida. Eeldatav jõustumise kuupäev on 1. aprill 2006. | 310 | Õiguslik alus Käesolev määrus tugineb Euroopa Ühenduse asutamislepingu artiklile 133. | 329 | Subsidiaarsuse põhimõte Ettepanek kuulub ühenduse ainupädevusse. Subsidiaarsuse põhimõtet seetõttu ei kohaldata. | Proportsionaalsuse põhimõte Ettepanek on proportsionaalsuse põhimõttega kooskõlas järgmis(t)el põhjus(t)el: | 331 | Kavandatav määrus piirdub ühenduse sõlmitud rahvusvahelise lepingu rakendamisel rangelt vajalikuga. | 332 | Kavandatava määrusega ei kaasne täiendavat halduskoormust. | Õigusakti valik | 341 | Kavandatud õigusakt: määrus. | 342 | Muud õigusaktid ei oleks asjakohased järgmisel põhjusel: Kehtivaid õigusakte saab muuta ainult määrusega. | MÕJU EELARVELE | 401 | MCPde suhtes kohaldatava tollimaksuvabastuse tõttu jääb ELi eelarvesse tollimaksudest hinnanguliselt 7,9 miljonit eurot aastas laekumata. | 1. 2006/0017 (ACC) Ettepanek NÕUKOGU MÄÄRUS mis käsitleb mitmekiibiliste integraallülituste ehk MCPde tollimaksuvabastuse kokkuleppe rakendamist, muutes nõukogu määruse (EMÜ) nr 2658/87 (tariifi- ja statistikanomenklatuuri ning ühise tollitariifistiku kohta) I lisa EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133, võttes arvesse komisjoni ettepanekut[1] ning arvestades järgmist: (1) Nõukogu määrusega (EMÜ) nr 2658/87[2] kehtestati kaupade nomenklatuur (edaspidi „kombineeritud nomenklatuur”) ja määrati kindlaks ühise tollitariifistiku kokkuleppelised tollimaksumäärad. (2) Oma otsusega 2005/964/EÜ[3] sõlmis nõukogu Euroopa Ühenduse nimel kokkuleppe mitmekiibiliste integraallülituste ehk MCPde tollimaksuvabastuse kohta (edaspidi „kokkulepe“). (3) Kavandatud määrusega vähendatakse kõigi MCPde suhtes kohaldatavate tollimaksude ja teiste maksude määra nullini. (4) Euroopa Liidu Nõukogu peasekretäri kui kokkuleppejärgse hoiulevõtja kätte on laekunud vastuvõtmiskirjad neljalt osapoolelt. Need neli osapoolt on vastavalt kokkuleppe artikli 7 punktile a kokku leppinud, et kokkulepe jõustub [1. aprillil 2006]. (5) Kokkulepet rakendatakse nõukogu määruse EMÜ nr 2658/87 I lisa muutmise teel. ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2658/87 I lisa esimese osa II jaotise pealkirja „Erisätted“ alla lisatakse vastavalt käesoleva määruse lisale täht G „Mitmekiibiliste integraallülituste ehk MCPde tollimaksuvabastus“. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolevat määrust kohaldatakse alates [1. aprillist 2006.] Määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja LISA G. Mitmekiibiliste integraallülituste ehk MCPde tollimaksuvabastus 2. Tollimaksust vabastatakse mitmekiibilised integraallülitused ehk MCPd (multi-chip integrated circuits), mis koosnevad kahest või enamast omavahel ühendatud monoliitsest integraallülitusest, mis on ühendatud niisama hästi kui jagumatuks tervikuks, kinnitatud kas ühele või mitmele isoleermaterjalile, juhtümbriseta või ilma, kuid ilma muude aktiivsete või passiivsete vooluahela elementideta. 3. Tollimaksuvabastus kehtib kauba suhtes, mis on hõlmatud järgmiste rubriikidega: 8418, 8422, 8450, 8466, 8473, 8517, 8518, 8522, 8523, 8525, 8528, 8529, 8530, 8531, 8535, 8536, 8537, 8538, 8543, 8548, 8708, 9009, 9026, 9031, 9504. 4. Enne MCPde vabasse ringlusesse lubamise tollideklaratsiooni esitamist liikmesriikide tollile peab deklarant ühtse haldusdokumendi lahtrisse 44 kirjutama viitenumbri C500. FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA 1. ETTEPANEKU NIMETUS: Ettepanek: nõukogu määrus, mis käsitleb mitmekiibiliste integraallülituste ehk MCPde tollimaksuvabastuse kokkuleppe rakendamist. 2. EELARVEREAD: Peatükk ja artikkel: peatükk 12, artikkel 120 Asjaomaseks aastaks eelarvestatud summa: 12 905 400 000 eurot 3. FINANTSMÕJU ( Ettepanekul ei ole finantsmõju x Ettepanekul puudub finantsmõju kuludele, küll aga on sellel järgmine mõju tuludele: (miljonites eurodes ühe kümnendkoha täpsusega) Eelarverida | Tulud[4] | 12-kuuline periood alates 01/04/2006 | 2006 | Artikkel 1 | Mõju omavahenditele | -7,9 mln € | -5,9 mln € | Artikkel… | Mõju omavahenditele | Olukord pärast meetme rakendamist | 2007 | 2008 | 2009 | 2010 | 2011 | Artikkel 1 | -7,9 mln €* | -7,9 mln €* | -7,9 mln €* | -7,9 mln €* | -7,9 mln €* | Artikkel… | 4. PETTUSEVASTASED MEETMED Ei kohaldata. 5. MUUD MÄRKUSED Hinnang siiani ELis MCPde pealt kogutud tollitulude suuruse kohta on tehtud asjaomase Euroopa tootmisühenduse esitatud andmete põhjal. *Siinkohal juhitakse tähelepanu sellele, et MCPde suhtes kohaldatavad tolli- ja muud maksud kaotatakse igal juhul, kas siis Doha vooru raames peetavate kaubandusläbirääkimiste või muude WTO egiidi all sõlmitud kokkulepete tulemusel. [1] ELT C xx, xx.xx.xxxx, lk xx. [2] ELT L 256, 7.9.1987, lk 1., aasta määruse [3] ELT L 349, 31.12.2005, lk 24. [4] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25% sissenõudmiskulude mahaarvamist.